આ ટેન્ડર માટે પંક્તિએ છેલ્લા એક મહિનાથી ઑફિસના સ્ટાફને ખડેપગે ઉભો રાખ્યો હતો. આ ટેન્ડર પાછળ પંક્તિએ મહેનત,પૈસા અને પાવર બધી જ તાકાત લગાવી હતી. ઈન્ટરકોમથી પોતાની સેક્રેટરી ને સૂચના આપી પંક્તિ પોતાના પિતા સાથે ઘરે જવા નીકળી હતી. ગાડીમાં બેઠેલી પંક્તિનો ચહેરો જોઈને ગુણવંત રોય બરોબર સમજી ગયા હતા કે પંક્તિનો મૂડ નહોતો. પંક્તિ આ એક સરકારી ટેન્ડર જ છે! આ ટેન્ડર ન મળવાથી રોય ગ્રુપ ઓફ ઈન્ડસ્ટ્રીઝના મહેલની એક કાકરી પણ નહી હલે. તારી ઉમરની છોકરીઓ કોલેજ લાઈફ જીવતી હોય છે. એ ઉમરમાં તું બીઝનેસના દાવપેચ અને ટેન્ડરોની ડિલ કરતી થઈ ગઈ છે. કયારેક તને જોઈને લાગે છે વારસામાં મળેલા આ રોય્સનાં માન અને મોભા પાછળ મેં મારી હસતી,કૂદતી એક માસુમ દિકરીને ખોઈ દીધી છે. થાકેલી પંક્તિને પિતાની ફિલોસોફીમાં કોઈ જ રસ નહોતો. ગાડીમાંથી ઉતરીને પંક્તિ સીધી પોતાના રુમમાં ચાલી ગઈ. પત્નીના મૃત્યુ પછી એકલા હાથે ઉછેર કરેલી દિકરીના જીવનમાં માં ની કમી ગુણવંત રોય કયારેય પૂરી ન કરી શક્યા.